29/05/2020 | Administración LocalMunicipal
Negreira
Decreto de Alcaldía n.º 100/2020

Con data de 21 de maio de 2020 asinouse o Decreto de Alcaldía Nº 100/2020, mediante o cal se adoptan unha serie de medidas en relación coa situación de crise sanitaria ocasionada polo COVD-19. A continuación transcríbese o contido do referido Decreto: “ASUNTO: Decreto reanudación oficinas COVID-19 EXPEDIENTE: 2020/G003/000109 Mediante o Decreto de Alcaldía número 67/2020, de data 16 de marzo de 2020, adoptáronse unha serie de medidas en relación ao estado de alarma declarado polo Goberno de España para a xestión da situación de crise sanitaria ocasionada polo COVID-19 mediante o Real Decreto 463/2020, de 14 de marzo de 2020, estado de alarma prorrogado en sucesivas ocasións polos seguintes Reais Decretos: RD 476/2020, de 27 de marzo, RD 487/2020, de 10 de abril e RD 492/2020, de 24 de abril, RD 514/2020 Tendo en conta que o Consello de Ministros, con data de 28 de abril de 2020 aprobou o Plan para a transición hacia unha Nova Normalidade que establece os principais parámetros e instrumentos para o levantamento das medidas establecidas no Real Decreto do Estado de Alarma para conter a expansión. Visto que o Centro de Coordinación Operativa (Cecop) da situación de emerxencia sanitaria no territorio da Comunidade Autónoma de Galicia adoptou acordo de proposta para que as administracións públicas reactiven a tramitación de expedientes administrativos, emisión de informes e concesión de permisos e licenzas como medio necesario para a reactivación progresiva da actividad económica. Tendo en conta as competencias que a normativa vixente en materia de réxime local lle confire a esta alcaldía-presidencia, en canto á dirección da política, o goberno e a administración municipal, previstas na Lei 7/1985, do 2 de abril, reguladora das bases do réxime local e nas demais disposicións concordantes e de aplicación, Primeiro.- Decretar a incorporación, a partir do luns 25 de maio de 2020, de tódolos/as empregados/as públicos que prestan servizo neste Concello de Negreira aos seus postos de traballo de tal xeito que prestarán os servizos de xeito presencial no horario de traballo que tiñan establecido antes das medidas adoptadas polo Decreto de Alcaldía 67/2020 de data 16 de marzo de 2020. Segundo.- Dado que seguimos en situación de crise sanitaria provocada polo COVID-19 e que para frear a expansión e contaxio entre a poboación é preciso adoptar unha serie de medidas no relativo á atención nas oficinas municipais e así decrétase o seguinte: As xestións precisas realizaranse de forma preferente a través da Sede Electrónica: sede. concellodenegreira. es A atención ao público nas dependencias municipais verase limitada a casos de urxencia e extrema necesidade con cita previa que se obterá chamando aos seguintes teléfonos: Concello (Oficinas xerais): 981 885 250/981 885 550 Centro de Información á Muller (CIM): 881 035 155/ 662 370 448 Policía Local: 881035161/676454882 Servizos Sociais: 98188538. O horario de atención ao público nas oficinas da Casa Consistorial será de: 8:00 a 15:00 horas de luns a venres. Aquelas persoas que accedan ás dependencias municipais deberán cumprir co disposto na Orde SND/422/2020, de 19 de maio, pola que se regulan as condicións para o uso obrigatorio de máscara durante a situación de crise sanitaria ocasionada polo Covid-19 (BOE nº 142, de 20 de maio de 2020) Terceiro.- Dar conta deste Decreto ao Pleno da Corporación na próxima sesión ordinaria que celebre. Negreira, á data da sinatura electrónica O alcalde Manuel Ángel Leis Míguez” Negreira, 25 de maio de 2020. O alcalde Manuel Ángel Leis Míguez